Edukiak
Indizea 🔎︎

# Diapositiba

Menu honek diapositiben kudeaketarako eta nabigaziorako komandoak ditu.

## Diapositiba berria

Diapositiba bat txertatzen du unean hautatutako diapositibaren ondoren.

## Bikoiztu diapositiba

Unean hautatutako diapositibaren kopia bat sortzen du.

## Txertatu diapositiba fitxategitik

Beste aurkezpen bateko diapositibak uneko aurkezpenean txerta ditzakezu. Diapositibak aurkezpenen artean kopiatu eta itsatsi ere egin ditzakezu.

## Diseinua

Diapositiba-diseinuak dituen azpimenu bat irekitzen du.

## Ezabatu diapositiba

Hautatutako diapositiba(k) ezabatzen d(it)u.

## Gorde atzeko planoko irudia

Diapositibak atzeko planoko irudi bat badu, aukera honen bidez erabiltzaileak atzeko planoari dagokion irudi-fitxategia gorde dezake.

## Ezarri atzeko planoko irudia

Fitxategien aukeratzaile bat irekitzen du, irudi-fitxategi bat hautatu eta uneko diapositibaren atzeko planoan ezartzeko.

## Diapositiba-propietateak

Diapositibaren orientazioa, marjinak, atzeko planoa eta beste diseinu-aukera batzuk ezartzen ditu.

## Aldatu diapositiba maisua

Diapositiba maisu erabilgarriak elkarrizketa-koadroa bistaratzen du, uneko diapositibaren diseinu-eskema bat aukeratu ahal izateko. Diapositiba-diseinuko objektu guztiak uneko diapositibako objektuen atzean txertatuko dira.

## Maisu berria

Diapositiba maisu berria sortzen du. Funtzio hau maisu-ikuspegian soilik dago erabilgarri.

Maisu-ikuspegian sartzeko, aukeratu Ikusi - Diapositiba maisua. Maisu-ikuspegitik irteteko, aukeratu Ikusi - Normala.

## Ezabatu maisua

Unean hautatutako maisuaren ikuspegia ezabatzen du. Funtzio hau maisu-ikuspegian soilik dago erabilgarri.

## Atzeko plano maisua

Aukera hau erabilita, diapositiba maisuan definitutako atzeko planoko irudia erakutsi edo ezkutatu daiteke.

## Objektu maisuak

Aukera hau erabilita, diapositiba maisuan definitutako objektua erakusti edo ezkutatu daitezke.

## Elementu maisuak

Elkarrizketa-koadro bat bistaratzen du diapositiba maisuko honako elementuak gaitu edo desgaitzeko:

- Goiburukoa

- Data/ordua

- Orri-oina

- Diapositiba-zenbakia

## Erakutsi diapositiba

Diapositiba bat ezkutuan badago, funtzio hau erabilita ikusgai jarri daiteke.

## Ezkutatu diapositiba

Diapositiba bat ikusgai badago, funtzio hau erabilita ezkutatu egin daiteke.

## Aldatu diapositibaren izena

Elkarrizketa-koadro bat irekitzen du uneko diapositibari izen bat eman ahal izateko.

## Joan editatutako azken diapositibara

Dokumentuan editatutako azken diapositibara doa.

## Aldatu lekuz

Uneko diapositibari aplikatu ahal zaizkion lekualdatze-eragiketen zerrenda bat erakusten du:

- Diapositiba hasierara: Uneko diapositiba hasierako kokalekura darama.

- Diapositiba gora: Uneko diapositiba kokaleku bat gora darama aurkezpenean.

- Diapositiba behera: Uneko diapositiba kokaleku bat behera darama aurkezpenean.

- Diapositiba amaierara: Uneko diapositiba amaierako kokalekura darama.

## Nabigatu

Diapositibaz diapositiba joateko erabili daitezkeen funtzioen zerrenda bat erakusten du:

- Lehen diapositibara: Aurkezpeneko lehen diapositiba hautatzen du.

- Aurreko diapositibara: Unean hautatuta dagoen diapositibaren aurrean dagoen diapositibara doa.

- Hurrengo diapositibara: Unean hautatuta dagoen diapositibaren ondoren dagoen diapositibara doa.

- Azken diapositibara: Aurkezpeneko azken diapositiba hautatzen du.

## Laburpen-diapositiba

Hautatutako diapositibaren ondoren datozen diapositiben tituluen zerrenda ordenatu gabea duen diapositiba berria sortzen du. Laburpen-diapositiba azken diapositibaren atzean txertatuko da.

## Zabaldu diapositiba

Diapositiba berria sortzen du goiko maila bakoitzeko eskema-puntutik (eskema-hierarkiako titulu-testuaren azpiko testua) hautatutako diapositiban. Eskema-testua diapositiba berriaren titulu bihurtzen da. Jatorrizko diapositibako goiko mailaren azpiko eskema-puntuak maila bat igotzen dira diapositiba berrian.

## Diapositiba-trantsizioa

Diapositiba-aurkezpenean diapositibak bistaratzean erreproduzitzen den efektu berezia definitzen du.

Erlazionatutako gaiak

DiapositibaOrrialde maisuak aldatzea eta gehitzea

DiapositibarenOrrialdearen atzeko planoaren betegarria aldatzea